אמנה בדבר מעמדם של מחוסרי אזרחות

אמנה בדבר מעמדם של מחוסרי אזרחות (באנגלית: Convention relating to the Status of Stateless Persons) היא אמנה בינלאומית, אשר נחתמה בניו יורק ב-28 בספטמבר 1954. האמנה באה להגן על אנשים מחוסרי אזרחות ולהסדיר את מעמדם, זאת לאחר שהאמנה בדבר מעמדם של פליטים לא חלה על מי שהוא מחוסר אזרחות.

 רקע 
ב-10 בדצמבר 1948 אימצה העצרת הכללית של האומות המאוחדות את מגילת האומות המאוחדות ואת ההכרזה לכל באי עולם בדבר זכויות האדם. בסעיף 15 להכרזה נקבע:

ב-28 ביולי 1951 נחתמה אמנה בדבר מעמדם של פליטים, אשר על אף הכוונות המקוריות של מנסחיה לא כללה כל הוראה באשר למעמד אנשים מחוסרי אזרחות ולא נקבע כל נוהל להפחתת תופעת אנשים חסרי אזרחות בעולם.

ב-26 באפריל 1954 אימצה המועצה הכלכלית-חברתית של האומות המאוחדות החלטה לארגן כינוס בינלאומי של מדינות במטרה לפקח ולשפר את מעמדם של אנשים מחוסרי אזרחות באמצעות אמנה בינלאומית. הכינוס אימץ ב-28 בספטמבר 1954 את האמנה, אשר נכנסה לתוקף ב-6 ביוני 1960.

 הוראות עיקריות באמנה 
האמנה מחולקת לשישה פרקים. הפרק הראשון עוסק בהוראות כלליות.
סעיף 1 לאמנה מגדיר אדם מחוסר אזרחות כאדם שאינו נחשב כאזרח על ידי מערכת המשפט של מדינה כלשהי.
סעיף 2 לאמנה קובע כי היא לא מתייחסת לאנשים הנמצאים בטיפול נציבות האו"ם לפליטים ולא לאלה המקבלים סיוע או הגנה מסוכנויות אחרות של האומות המאוחדות. כמו כן האמנה אינה מתייחסת למי שהוכר על ידי רשויות המדינה שבה הוא יושב כמי שהוא בעל זכויות אזרח מדינה, או למי שקיימות ראיות שביצע פשעי מלחמה, או פשעים נגד האנושות, או פשעים חמורים מחוץ לארץ מוצאם, או שהתנהגו בדרך הסותרת את עקרונות האומות המאוחדות. סעיף 7 קובע כי המדינות החברות ינהגו במחוסרי אזרחות באותו היחס שמקבלים במדינתם אזרחים זרים. סעיף 8 קובע כי לא ינקטו אמצעים מיוחדים במדינות החותמות לטיפול במחוסרי אזרחות או ברכושם אך ורק בגלל אזרחותם הקודמת. סעיף 9 מתיר נקיטת צעדים זמניים כנגד מחוסרי אזרחות בזמן מלחמה או נסיבות חמורות ויוצאות דופן. סעיף 10 קובע כי מחוסרי אזרחות שנעקרו ממקום מושבם בתקופת מלחמת העולם השנייה אל תוך מדינה חתומה, יחשבו כתושבים חוקיים במדינה החתומה על האמנה שאליה נעקרו. כך גם תושבים שנעקרו בתקופת מלחמת העולם השנייה מתוך מדינה חתומה ושבו אליה אחרי המלחמה בכוונה להתיישב בה, ינהגו בהם כאילו לא הייתה הפסקה ברצף תושבותם במדינה. סעיף 11 מחייב את המדינות החברות להתייחס באהדה לספנים מחוסרי אזרחות העובדים בקביעות על ספינות המניפות דגל של מדינה חתומה, אם הם מבקשים להתיישב באותה מדינה, או לקבל מסמכי מסע של המדינה החתומה.

הפרק השני לאמנה עוסק במעמד המשפטי של מחוסרי האזרחות.
סעיף 12 קובע כי בשאלת מעמד אישי של מחוסרי אזרחות יכריע החוק של מקום מושבם. סעיף 13 קובע כי המדינות החברות תתייחסנה למיטלטלין ולנדל"ן של מחוסרי אזרחות לפחות ביחס שווה לזה של אזרחים זרים. על פי סעיף 14 קניין רוחני של מחוסרי אזרחות יזכה במדינות החברות לאותו היחס שמקבל קניין רוחני של אזרחי המדינה. סעיף 16 מבטיח למחוסרי אזרחות גישה חופשית לבתי המשפט במדינות החברות ויחס שווה לאזרחי המדינה בנושא זה.

הפרק השלישי לאמנה עוסק בזכות לעבודה מכניסה. סעיף 17 לאמנה קובע כי המדינות החברות יעניקו למחוסרי אזרחות השוהים בשטחן באופן חוקי, יחס חיובי השווה לפחות ליחס לאזרחים זרים בכל הנוגע לזכות לעבוד בשכר. על פי סעיף 18, אותו היחס לזכות לעבוד משתרע אף על עבודה עצמאית בחקלאות, תעשייה, מלאכת יד ומסחר, וכן (סעיף 19) על מקצועות מלומדים.

הפרק הרביעי לאמנה עוסק ברווחת מחוסרי אזרחות. סעיף 20 קובע כי במדינות בהן קיימת מדיניות קיצוב (כך למשל מדיניות הקיצוב שהייתה נהוגה במדינת ישראל בשנות ה-50), יהנו מחוסרי אזרחות משוויון זכויות עם אזרחי המדינה. סעיף 21 משווה את זכויותיהם לדיור של מחוסרי אזרחות עם אזרחים זרים. סעיף 22 משווה את הזכות לחינוך יסודי של מחוסרי אזרחות לזה של אזרחי המדינה החתומה, כך גם הזכות להיעזר בשירותי רווחה (סעיף 23). על פי סעיף 24 לאמנה, למחוסרי אזרחות זכויות שוות לאזרחי המדינה בתחום ביטחון סוציאלי ודיני עבודה.

הפרק החמישי באמנה דן באמצעים מינהליים והפרק השישי דן בהוראות נוספות.

 המדינות החברות 
נכון לחודש ינואר 2020, 94 מדינות חברות באמנה

 מדינות חברות  המדינות החותמות  תאריך הצטרפות/אשרור  15 באפריל 1965  8 בפברואר 2008  13 בדצמבר 1973  25 במרץ 2013  2 באפריל 2004  16 באוגוסט 1996 20 באוקטובר 19543 בדצמבר 1962  17 בדצמבר 1962 28 בספטמבר 1954 9 בפברואר 2015  23 ביוני 2003  15 ביולי 1964  25 באוקטובר 198816 בנובמבר 1999 28 בספטמבר 1954 2 באוקטובר 1970  1 ביוני 1972  18 במאי 19947 באוקטובר 2019   1 במאי 2012  6 במרץ 1972 28 בספטמבר 195427 במאי 1960  14 בספטמבר 2006  6 באוקטובר 1983  1 בספטמבר 1993  25 בפברואר 19698 בדצמבר 2011 28 בספטמבר 195413 באוגוסט 1996 28 בספטמבר 195416 באפריל 1959  23 בדצמבר 2011 28 בספטמבר 195428 בנובמבר 2000  21 במרץ 1962  19 בספטמבר 2016  1 ביולי 2014 28 בספטמבר 195426 באוקטובר 1976 28 בספטמבר 195417 בינואר 195627 בספטמבר 2018 28 בספטמבר 195412 באפריל 1962  21 בנובמבר 2001 28 בספטמבר 19541 באוקטובר 2012 22 ביוני 195522 בספטמבר 2011  1 בדצמבר 1998  1 בנובמבר 1974  3 באוקטובר 2013  29 ביולי 1969  26 במרץ 2015  7 בדצמבר 2011  11 באפריל 1966  4 בנובמבר 1975 1 באוקטובר 195423 בדצמבר 1958  16 במאי 1989 28 באוקטובר 195527 ביוני 1960 28 בספטמבר 1954 28 בספטמבר 2009  5 בנובמבר 1999  7 בפברואר 2000  11 בספטמבר 1964  4 בנובמבר 1974  27 במאי 2016  [20 בפברואר 1962]  1 באוקטובר 2014  19 באפריל 2012  23 באוקטובר 2006  7 באוקטובר 200911 בדצמבר 2019  18 בינואר 1994  7 ביוני 2000 28 בספטמבר 195419 בנובמבר 1956  7 בנובמבר 2014  20 בספטמבר 2011  15 ביולי 2013  9 במאי 2016  סין   3 באפריל 2000  6 ביולי 1992  21 בספטמבר 2005  27 באפריל 1999  12 במאי 1997  12 במרץ 2001  1 באוקטובר 2012  12 ביוני 1972  10 באוקטובר 1968  2 ביוני 2011  1 ביולי 2014  23 בינואר 2014  12 באוגוסט 1999  19 ביולי 2004  11 באפריל 2018 12 בינואר 19558 במרץ 1960 30 בדצמבר 19547 באוקטובר 2019  28 בספטמבר 19542 בנובמבר 1977  29 בנובמבר 1983  22 באוגוסט 1962  12 באוקטובר 1992 קריית הוותיקן28 בספטמבר 1954  4 באוקטובר 2006  26 בינואר 2006 28 בספטמבר 19542 באפריל 1965 28 בספטמבר 19543 ביולי 1972

 קישורים חיצוניים 
 נוסח האמנה 
 דרכון לכל פליט

 הערות שוליים 

קטגוריה:אזרחות
קטגוריה:אמנות והסכמים במאה ה-20
קטגוריה:ישראל: אמנות והסכמים
מחוסרי אזרחות, מעמד
מחוסרי אזרחות, מעמד